ISYY avaa jälleen lukuvuosikalenterin kannen suunnittelukilpailun, voittaja palkitaan 100 euron lahjakortilla!

Maiju Laukkanen
2026-04-07T09:30:00Z

Luonnistuuko sinulta graafinen suunnittelu, piirtäminen tai valokuvaus? Nyt kannattaa kääriä taiteelliset hihat ja päästää luovuus valloilleen!

Lukuvuosikalenteri on yksi ISYYn näkyvimmistä palveluista, ja samalla matkakokoinen tietopaketti opiskelijalle tärkeistä tahoista. Meille on tärkeää, että sen kansi on jäsentemme näköinen, ja siksi kutsumme kaikki opiskelijat osallistumaan ISYYn lukuvuosikalenterin 2026–2027 kannen suunnittelukilpailuun.

Juuri sinun suunnittelemasi luomus saattaa koristaa opiskelukavereiden kalenteria jo ensi syksynä, ja piristää näin myös heidän jokapäiväistä opiskeluarkea!

Kilpailun ehdot

Lähetä ehdotuksesi sähköpostitse osoitteeseen viestinta(at)isyy.fi viimeistään 14.5.2026 klo 23.59. Otsikoi sähköposti “ISYY kalenteri 2026–2027”. Liitä mukaan myös yhteystietosi (nimi, sähköposti ja puhelinnumero).

Kilpailuun voi osallistua usealla suunnitelmalla, ja osallistua voi myös töillä, joilla on osallistunut aiempina vuosina.

Kilpailuun osallistuvien kuvien tulee olla tekijän omia, eikä tekoälyllä (AI) generoituja tai olennaisesti sen avulla muokattuja kuvia hyväksytä. Tarvittaessa ISYY voi pyytää suunnittelijalta lisätietoja suunnitelman toteutustavasta.

Voittajatyön käyttöoikeudet siirtyvät ISYYlle.

Muodolliset vaatimukset

Tiedostomuoto: .pdf, .jpg tai .tiff

Leveys: 109 mm, korkeus 163 mm

Resoluutio: 300 dpi

Väriprofiili: CMYK / ISOcoated v2 300

Leikkuuvara + 5 mm

Huomioi, että kalenterin vasempaan laitaan tulee vieterisidos, joka vie tilaa kuvasta noin 15 mm suuruiselta alueelta. Aivan vasempaan laitaan ei siis kannata jättää mitään olennaista, minkä vieterit mahdollisesti leikkaavat.

ISYYn logo

Kalenterin kanteen tullaan sijoittamaan ISYYn logo ja lukuvuosi, joko numeroin “2026–2027” tai esimerkiksi “Lukuvuosi 2026–2027”, “Lukuvuosikalenteri 2026–2027”, “ISYYn lukuvuosikalenteri 2026–2027”.

Mikäli haluat voit suunnitella logon sijoittelun ja tekstin kalenterin kanteen itse, mutta voit jättää sen myös meidän tehtäväksemme. Logo tulee kanteen sellaisenaan, mustana tai valkoisena, eikä sitä saa käsitellä esimerkiksi erikoistehosteilla. ISYYn logot löytyvät verkkosivujemme Materiaalipankista Logot-kansiosta.

Toimitathan meille suunnittelusta myös sellaisen version, jossa logoa ja tekstiä ei ole vielä sijoiteltu kanteen.

Voittajan valinta ja palkinto

Kilpailun voittajan valitsee ISYYn viestintäasiantuntija ja hallituksen viestintävastaava toukokuun lopulla. Kilpailun voittajaan ollaan yhteydessä sähköpostitse. Voittajaksi valittu design julkaistaan kalenterin kantena. Työ julkaistaan myös ISYYn verkkosivuilla ja sosiaalisessa mediassa.

Voittaja palkitaan 100 euron lahjakortilla S-ryhmään. Lahjakorttia ei postiteta, eli palkinto on noudettava ISYYn Joensuun tai Kuopion kampustoimistolta.

Jos sinulla herää kysymyksiä kilpailuun liittyen, kysy lisätietoja ISYYn viestintäasiantuntijalta!

Lue lisää:

ISYYn tietosuoja

Lisätietoja:

Maiju Laukkanen, viestintäasiantuntija, Itä-Suomen yliopiston ylioppilaskunta (ISYY), viestinta(at)isyy.fi, p. 044 576 8426