Ehdota ISYYn uutiskirjeelle uusi nimi ja voita 50 euron lahjakortti!

Maiju Laukkanen
2026-04-07T14:30:00Z

Onko nimi enne, ärsyttääkö ärsyke? ISYYn uutiskirje Wiikko-Ärsyke koki vuosi sitten ulkonäöllisen päivityksen ylioppiaskuntamme uuden visuaalisemman ilmeen myötä, ja nyt haluamme osallistaa opiskelijoita uuden nimen keksimiseen!

Nimi saa kuvastaa ylioppilaskuntaamme ja liittyä jollakin tavalla opiskelijaelämään. Tai olla mitä vain, eli päästä mielikuvituksesi lentoon!

Ehdotuksia voi jättää kuka tahansa, niin monta kuin haluaa. Ehdotuksia voi jättää lomakkeen kautta perjantaihin 24.4.2026 klo 14.00 asti:

Lomake uutiskirjeen nimiehdotuksille.

Raatina toimii ISYYn hallitus ja viestintäasiantuntija. Valitun nimen ehdottaja palkitaan 50 € arvoisella lahjakortilla S-ryhmään. Mikäli uutiskirjeen nimeksi valitaan nimi, jota on ehdottanut useampi henkilö, arvotaan palkinto heidän kesken. Siinä tapauksessa, että raati päättäisi pitää nimen Wiikko-Ärsykkeenä, arvottaisiin voittaja kaikkien nimiehdotuksia jättäneiden henkilöiden keskuudesta. Jos nimeä ehdottanut ei ole jättänyt yhteystietoja, arvotaan palkinto kaikkien yhteystietonsa jättäneiden kesken. ISYYn tietosuoja -sivulta voit lukea tietojenkäsittelystämme.

Englanninkieliset uutiskirjeemme Weekly Feedit pysyvät myös jatkossa Weekly Feedeinä, eikä nimikilpailu koske niitä.

Lisätietoja:

Maiju Laukkanen, viestintäasiantuntija, Itä-Suomen yliopiston ylioppilaskunta (ISYY), viestinta(at)isyy.fi, p. 044 576 8426