Vastaa ISYYn jäsenkyselyyn ja osallistu arvontaan!

Maiju Laukkanen
2026-03-23T11:30:00Z

Minkälaista palvelua olet saanut ylioppilaskunnalta? Tiedätkö mitä jäsenmaksullasi saat? Ovatko ISYYn vaikuttamismahdollisuudet sinulle tuttuja? Miten ISYY voisi parantaa tapahtumatarjontaa tai toimistopalveluita? Kerro meille!

Itä-Suomen yliopiston ylioppilaskunta (ISYY) on avannut jäsenkyselyn, jonka avulla kartoitetaan ylioppilaskuntamme tunnettuutta, palveluiden laatua sekä kehitysideoita toimintaamme.

Kyselyyn voi vastata 19.4.2026 klo 23.59 asti ja kyselyyn vastanneiden kesken arvotaan yhteensä kahdeksan (8) 50,00 € arvoista S-ryhmän lahjakorttia, neljä (4) lahjakorttia kummankin kampuksen vastaajien kesken.

Kyselyyn vastaaminen vie noin 10 minuuttia ja siihen vastaaminen on anonyymia. Arvontaa varten yhteystiedot voi jättää erillisellä lomakkeella. Huomaathan että suomenkielinen ja englanninkielinen kysely ovat erillisiä lomakkeita, sillä kysymykset eroavat hieman toisistaan. Englanninkielisen lomakkeen löytää vaihtamalla tämän sivun kielen englanniksi.

ISYY on järjestänyt jäsenkyselyn kaksi kertaa aiemmin, viimeksi keväällä 2024 ja ensimmäisen kerran syksyllä 2022.

Jäsenkyselylomake

Vastaa ISYYn jäsenkyselyyn 2026

Lisätietoja:

Maiju Laukkanen, viestintäasiantuntija, Itä-Suomen yliopiston ylioppilaskunta (ISYY), viestinta(at)isyy.fi, p. 044 576 8426