Hakukuulutus: ISYY hakee järjestöasiantuntijaa Kuopion kampukselle

Maiju Laukkanen
2026-04-10T09:40:00Z

Please note that this position requires fluent skills in Finnish.

Itä-Suomen yliopiston ylioppilaskunta hakee järjestöasiantuntijaa toistaiseksi voimassa olevaan työsuhteeseen Kuopion kampukselle.

Järjestöasiantuntijan tehtäviin kuuluvat mm:

Asiakaspalvelu

Kassan käyttö

Kassakirjanpitoon liittyvät tehtävät

Laskutus ja kirjanpidon avustavat tehtävät

Ylioppilaskunnan toimiston hoitaminen

Tapahtumien järjestäminen ja koordinointi (mm. järjestöpäivät ja järjestökoulutus)

Järjestötoiminnan ja toimistopalveluiden ylläpito ja kehittäminen sekä järjestöviestintä

Vuokratiloista vastaaminen

Sidosryhmäyhteistyö

Muut pääsihteerin määräämät tehtävät

Tehtävässä työntekijältä vaaditaan:

Soveltuvaa koulutusta tai aiempien tehtävien kautta hankittua kokemusta

Itsenäistä työotetta ja hyvää itseohjautuvuutta

Organisointitaitoja

Yhteistyökykyä

Asiakaspalveluhenkisyyttä

Vahvaa suomen ja hyvää englannin kielen taitoa

Tehtävän kannalta eduksi katsotaan:

Kokemus taloushallinnon tehtävistä ja kassan käytöstä

Kokemus viestintämateriaalien tekemisestä esim. Canvalla

Kokemus ylioppilaskunta- tai järjestötoiminnasta

Vähintään B-tason ajokortti

Työ alkaa 3.8.2026 tai sopimuksen mukaan. Tehtävä on kokoaikainen toimi (työaika 37,5 h/vk) ja työaika on liukuva. ISYYllä on osittainen etätyömahdollisuus. Toimessa on kuuden (6) kuukauden koeaika. Palkka maksetaan ISYYn palkkataulukon mukaan. Lähtöpalkka ilman lisiä on noin 2190 €/kk, lisäksi otetaan huomioon mahdolliset kokemus- ja koulutuslisät. Noudatamme Ylioppilaskuntien työehtosopimusta. Työsuhde-etuihin kuuluvat virikeseteli ja SYKETTÄ-korkeakoululiikuntapalvelut.

Hakuaika tehtävään on 10.–26.4.2026 klo 23.59. Vapaamuotoiset hakemukset ja ansioluettelot jätetään PDF-muodossa osoitteeseen
paasihteeri@isyy.fi. Otsikoi viesti “Järjestöasiantuntija” ja nimeä mahdolliset liitteet selkeästi nimelläsi “Matti Meikäläinen hakemus” ja “Matti Meikäläinen CV”.

Haastattelut järjestetään viikolla 19 Kuopiossa. Haastateltavaksi kutsuttaville hakijoille ilmoitetaan asiasta henkilökohtaisesti.

Lisätietoja:

Hannele Mirola, pääsihteeri, Itä-Suomen yliopiston ylioppilaskunta (ISYY), paasihteeri(at)isyy.fi, p. 044 576 8417

Emilia Kivikoski, hallituksen puheenjohtaja, Itä-Suomen yliopiston ylioppilaskunta (ISYY), puheenjohtaja(at)isyy.fi, p. 044 576 8400

Itä-Suomen yliopiston ylioppilaskunta (ISYY), on noin 15 000 jäsenen julkisoikeudellinen yhteisö. Ylioppilaskunnan tehtävänä on toimia jäsenistönsä edunvalvojana ja yhdyssiteenä sekä tuottaa opiskelijapalveluja. Ylioppilaskunnan palveluksessa on 14 vakituista työntekijää ja vuosittainen liikevaihto n. 1,6 miljoonaa euroa.